CELEX: 52011PC0487
Language: lt
Date: 2011-08-10
Title: Pasiūlymas TARYBOS SPRENDIMAS dėl Europos Sąjungos pozicijos Energijos bendrijos Ministrų taryboje nustatymo (Kišiniovas, 2011 m. spalio 6 d.)

|

52011PC0487

/* KOM/2011/0487 galutinis - 2011/0214 (NLE) */  Pasiūlymas TARYBOS SPRENDIMAS dėl Europos Sąjungos pozicijos Energijos bendrijos Ministrų taryboje nustatymo (Kišiniovas, 2011 m. spalio 6 d.)  

	AIŠKINAMASIS MEMORANDUMAS1. PASIŪLYMO APLINKYBĖS2011 m. spalio 6 d. Kišiniove (Moldovos Respublika) susitiks Energijos bendrijos Ministrų taryba.Pagal Sutarties dėl Europos Sąjungos veikimo 218 straipsnio 9 dalį ir pagal 2006 m. gegužės 29 d. Tarybos sprendimo 2006/500/EB dėl Energijos bendrijos sutarties sudarymo Europos bendrijos vardu nuostatas reikia priimti Europos Sąjungos poziciją dėl šio susitikimo darbotvarkėje numatytų sprendimų.Pagal Sprendimo 2006/500/EB 6 straipsnį Europos Sąjungos poziciją Ministrų taryboje išreiškia Europos Komisijos atstovas.Šiame Tarybos sprendimo pasiūlyme aptariami visi darbotvarkės klausimai, kuriais Ministrų taryba turėtų priimti sprendimą.2. BIUDŽETO KLAUSIMAI2.1 2010 m. finansų valdymo patvirtinimasRemdamasi 2010 m. gruodžio 31 d. audito ataskaita, Biudžeto komiteto 2010 m. audito ataskaita ir direktoriaus biudžeto vykdymo ataskaita, Europos Sąjunga turi patvirtinti, ar direktorius įvykdė 2010 m. biudžetą.2.1.2. 2012–2013 m. biudžeto ir finansinių įnašų patvirtinimasEuropos Sąjunga turi patvirtinti 2012–2013 m. biudžetą, jei atitinkamus asignavimus abiems metams patvirtins biudžeto valdymo institucija. Šis biudžetas atitinka 2011 m. birželio 20 d. Komisijos sprendimu priimtą Komisijos pasiūlymą.Visas 2012 m. biudžetas turi būti ne didesnis kaip 3 230 000 EUR, o 2013 m. – 3 342 200 EUR. Šios sumos atitinkamai 4 ir 1 proc. mažesnės, palyginti su patvirtintu 2011 m. biudžetu, ir grindžiamos ankstesnio biudžeto lėšų naudojimo patirtimi.Europos Sąjunga turi pritarti tam, kad 2012 m. Energijos bendrija įdarbintų du papildomus darbuotojus (vieną administravimo ir finansų asistentą ir vieną ES aplinkos apsaugos politikos ir klimato kaitos ekspertą) ir vieną papildomą darbuotoją 2013 m.Europos Sąjunga taip pat turi patvirtinti Energijos bendrijos sutarties IV priedo, kuriuo nustatytas tikslus Europos Sąjungos ir kiekvienos susitariančiosios šalies įnašas į biudžetą, pakeitimus. Į Energijos bendriją įstojus Moldovai ir Ukrainai, visi įnašai bus pakeisti; vadinasi, bendras Europos Sąjungos įnašas turėtų sumažėti.2.2. TEISĖS AKTŲ POKYČIAI2.2.1. Trečiojo elektros energijos ir dujų vidaus rinkos teisės aktų rinkinio įgyvendinimasEuropos Sąjunga turi patvirtinti Ministrų tarybos sprendimus dėl to, kaip Energijos bendrija įgyvendina Direktyvą 2009/72/EB, Direktyvą 2009/73/EB, Reglamentą (EB) Nr. 714/2009 ir Reglamentą (EB) Nr. 715/2009.Ministrų tarybos sprendimu, priimtu pagal Energijos bendrijos sutarties 24 straipsnį, padaryti pakeitimai atitinka 2011 m. gegužės 6 d. Komisijos sprendime (C(2011) 3013 galutinis) pasiūlytus pakeitimus.Pagal 2011 m. birželio 28 d. Tarybos sprendime nustatytus derybų įgaliojimus Europos Sąjunga taip pat turi patvirtinti Energijos bendrijos sutarties pakeitimus. Manoma, kad Sutarties pakeitimai yra neesminė sprendimo dėl trečiojo teisės aktų rinkinio dalis, todėl dėl jos galima nuspręsti vėliau.2.2.2. Deleguotųjų teisės aktų dėl efektyvaus energijos vartojimo („ženklinimas“) priėmimasMinistrų tarybos sprendimuose dėl pagrindinių efektyvaus energijos vartojimo ES teisės aktų priėmimo (2009 m. gruodžio 18 d. Ministrų tarybos sprendimas 2009/05-MC-EnC su 2010 m. rugsėjo mėn. pakeitimais, padarytais Sprendimu 2010/02-MC-EnC) yra nuostata dėl dinaminės procedūros, pagal kurią Energijos bendrija įgyvendina deleguotuosius teisės aktus, kuriuos Komisija priėmė remdamasi Direktyva 2010/30/ES[1].Dinaminė deleguotųjų reglamentų dėl efektyvaus energijos vartojimo priėmimo procedūra reiškia, kad atitinkami Europos Komisijos priimti teisės aktai, apie kuriuos ji praneša, turi būti įrašyti į kito Ministrų tarybos susitikimo darbotvarkę. Tame susitikime Ministrų taryba turi galimybę prieštarauti deleguotojo teisės akto taikymui Energijos bendrijos susitariančiosioms šalims. Jei susitikime Ministrų taryba deleguotajam teisės aktui neprieštarauja, teisės aktas tampa privalomas, tačiau gali būti adaptuojamas.Europos Sąjunga turi patvirtinti Energijos bendrijos priimtus deleguotuosius teisės aktus dėl buitinių indaplovių, buitinių skalbyklių, šaldymo aparatų, televizorių ir buitinių šaldymo aparatų energijos vartojimo efektyvumo ženklinimo[2].2.3. POLITIKOS DOKUMENTAI2.3.1. 2012–2013 m. Energijos bendrijos darbo programos priėmimasEuropos Sąjunga turi patvirtinti Sekretoriato pasiūlytą 2012–2013 m. Energijos bendrijos darbo programą, kuriai 2011 m. birželio 29 d. pritarė Nuolatinė aukšto lygio grupė.Visas veiklos sritis apimančioje darbo programoje numatyta tęsti anksčiau vykdytą darbą. Joje ypač pabrėžiamas energetikos reguliavimo institucijų darbas įgyvendinimo ir bendradarbiavimo srityje. Joje taip pat atsižvelgiama į būsimą darbą, susijusį su elektros energijos ir dujų vidaus rinkos sukūrimu (įgyvendinant trečiąjį teisės aktų rinkinį), taip pat į statistiką ir tiekimo saugumą, užtikrinamą įgyvendinant, kaip planuojama, Naftos atsargų direktyvą ir Dujų tiekimo saugumo reglamentą.2.3.2. Dujų tiekimo infrastruktūros plėtros Energijos bendrijoje įgyvendinimo plano priėmimasEnergijos bendrijos dujų tiekimo žiedo idėja visapusiškai aptarta Energijos bendrijos institucijose, aukščiausiu politiniu lygiu (ministrų debatai, Skopjė, 2010 m. rugsėjo mėn.) ir 2010 m. birželio mėn. Nuolatinės aukšto lygio grupės ir Energijos bendrijos Reguliavimo valdybos susitikime. Be to, Energijos bendrijos Reguliavimo valdyba rengia reguliavimo priemones, kuriomis remiama dujų tiekimo žiedo idėja.Europos Komisija priėmė politinį sprendimą teikti prioritetą Energijos bendrijos dujų tiekimo žiedo plėtrai[3].Susitariančiosioms šalims dujų tiekimo žiedo plėtra padėtų pasiekti du pagrindinius tikslus. Pirma, padidinti dujų dalį tų šalių atitinkamame energijos gamybai naudojamo kuro rūšių derinyje ir taip patenkinti didėjančią energijos paklausą. Antra, tos šalys laikytųsi savo aplinkosaugos įsipareigojimų Energijos bendrijoje.Tokiam didelio masto dujotiekių infrastruktūros projektui, kaip šis, reikia ypatingų pastangų technikos, finansų ir reguliavimo srityse visame regione. Be to, ne mažiau svarbu ir tai, kad tam reikia stiprios politinės valios ir paramos.Europos Sąjunga turi paraginti Ministrų tarybą priimti politinį įsipareigojimą sparčiau siekti dujų tiekimo žiedo plėtros pažangos, atsižvelgiant į neoficialų dokumentą, kurį 2011 m. birželio 29 d. Nuolatinės aukšto lygio grupės susitikime Vienoje pateikė Komisija.3. ARMĖNIJOS PRIĖMIMAS STEBĖTOJOS TEISĖMISEnergijos bendrijos sutartyje nurodyta, kad „kaimyninei trečiai šaliai pagrįstai paprašius, Ministrų taryba gali vieningai priimti tą šalį stebėtojos teisėmis“ ir „stebėtojai gali dalyvauti Ministrų tarybos, Nuolatinės aukšto lygio grupės, Reguliavimo tarybos ir forumų susitikimuose, bet negali dalyvauti diskusijose“ (96 straipsnis).2010 m. gegužės mėn. Armėnija paprašė būti priimta stebėtojos teisėmis. 2010 m. liepos mėn. Sekretoriatui ji atsiuntė išsamų šio prašymo pagrindimą, kuriame, visų pirma, nurodė tiekimo saugumo ir šaltinių įvairinimo tikslus, taip pat tarptautinio bendradarbiavimo svarbą. Armėnija taip pat paminėjo kitas iniciatyvas, kuriose ji aktyviai dalyvauja ( Inogate , ENP, Rytų partnerystė ).Apie šį prašymą Ministrų taryba oficialiai informuota jos rugsėjo 24 d. metiniame susitikime, tačiau sprendimo nepriėmė.Europos Sąjunga turi sutikti, kad Armėnija būtų priimta stebėtojos teisėmis.4. KITI SPRENDIMAI4.1. Darbo grupių veiklaEsamų darbo grupių veikla bus apsvarstyta Ministrų tarybos posėdyje, kuriame ji atsižvelgs į tų grupių veiklos ataskaitas ir priims šiuos sprendimus dėl jų būsimos veiklos:- Atsinaujinančių energijos išteklių darbo grupė. Šios grupės įgaliojimai bus pratęsti vieneriems metams, kad ji padėtų susitariančiosioms šalims įgyvendinti Direktyvą 2009/28/EB (remiantis 2010 m. Ministrų tarybos rekomendacija ir būsimu privalomu sprendimu);- Efektyvaus energijos vartojimo darbo grupė. Šios grupės įgaliojimai bus pratęsti vieneriems metams, kad ji padėtų įgyvendinti susijusias direktyvas ir deleguotuosius teisės aktus;- Aplinkosaugos darbo grupė. Laukiama ataskaitos žodžiu, kokią veiklą ši darbo grupė vykdė nuo jos įsteigimo 2011 m. gegužės mėn. (sprendimo priimti nereikia);- Regioninės strategijos darbo grupė. Tikimasi, kad Ministrų taryba pritars darbo grupės, kuri būtų įpareigota parengti regioninę strategiją ir investicijų planą, idėjai.3.2. Ginčų sprendimas. Patariamojo komiteto skyrimasPatariamasis komitetas yra tarpinė grandis iki Ministrų tarybos, galinčios paskelbti, kad susitariančioji šalis nesilaiko savo įsipareigojimų. Patariamasis komitetas numatytas 2008 m. birželio 27 d. procedūrinio akto Nr. 2008/01/MC-EnC dėl ginčų sprendimo procedūros taisyklių 32 straipsnyje.2009 m. paskirtų narių kadencija baigėsi 2011 m. birželio mėn. Todėl Ministrų taryba turi paskirti Patariamojo komiteto narius naujai dvejų metų kadencijai.2011/0214 (NLE)PasiūlymasTARYBOS SPRENDIMASdėl Europos Sąjungos pozicijos Energijos bendrijos Ministrų taryboje nustatymo (Kišiniovas, 2011 m. spalio 6 d.)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį;atsižvelgdama į 2006 m. gegužės 29 d. Tarybos sprendimą 2006/500/EB dėl Energijos bendrijos sutarties sudarymo Europos Sąjungos vardu, ypač į jo 4 ir 5 straipsnius;atsižvelgdama į Europos Komisijos pasiūlymą,NUSPRENDĖ:Vienintelis straipsnisŠio sprendimo priede išdėstyta Europos Sąjungos pozicija, kurios ji laikysis 2011 m. spalio 6 d. Kišiniove įvyksiančiame Energijos bendrijos Ministrų tarybos susitikime aptariant klausimus, kuriems taikoma Sutarties 218 straipsnio 9 dalis.Priimta BriuselyjeTarybos varduPirmininkasPRIEDAS Europos Sąjungos pozicija-  Europos Sąjunga patvirtina, kad Energijos bendrijos Sekretoriato direktorius įvykdė 2010 m. biudžetą.-  Europos Sąjunga patvirtina 2012–2013 m. biudžetą, jei atitinkamus asignavimus abiems metams patvirtins biudžeto valdymo institucija.-  Europos Sąjunga patvirtina Energijos bendrijos sutarties IV priedo pakeitimus, susijusius su susitariančiųjų šalių įnašais į Energijos bendrijos biudžetą.-  Europos Sąjunga patvirtina Direktyvos 2009/72/EB, Direktyvos 2009/73/EB, Reglamento (EB) Nr. 714/2009 ir Reglamento (EB) Nr. 715/2009 įgyvendinimą, kurį vykdo Energijos bendrija.-  Europos Sąjunga patvirtina Energijos bendrijos sutarties pakeitimus pagal 2011 m. birželio 28 d. Tarybos sprendimą, kuriuo Komisija įgaliota Europos Sąjungos vardu derėtis dėl Energijos bendrijos sutarties pakeitimų.-  Europos Sąjunga patvirtina Energijos bendrijos 2011 m. deleguotųjų teisės aktų dėl buitinių indaplovių, buitinių skalbyklių, šaldymo aparatų, televizorių ir buitinių šaldymo aparatų energijos vartojimo efektyvumo ženklinimo priėmimą.-  Europos Sąjunga patvirtina 2012–2013 m. Energijos bendrijos darbo programą.-  Europos Sąjunga patvirtina Dujų tiekimo infrastruktūros plėtros Energijos bendrijoje įgyvendinimo planą.-  Europos Sąjunga patvirtina Armėnijos priėmimą į Energijos bendriją stebėtojos teisėmis.-  Europos Sąjunga patvirtina Regioninės strategijos darbo grupės įsteigimą.-  Europos Sąjunga patvirtina Ginčų sprendimo patariamojo komiteto narių paskyrimą.[1] 2010 m. gegužės 19 d. Europos Parlamento ir Tarybos direktyva 2010/30/ES dėl su energija susijusių gaminių suvartojamos energijos ir kitų išteklių nurodymo ženklinant gaminį ir apie jį pateikiant standartinę informaciją.[2] Tai susiję su keturiais 2010 m. rugsėjo 28 d. Komisijos priimtais deleguotaisiais reglamentais, kuriais papildoma Europos Parlamento ir Tarybos Direktyva 2010/30/ES dėl su energija susijusių gaminių suvartojamos energijos ir kitų išteklių nurodymo ženklinant gaminį ir apie jį pateikiant standartinę informaciją.[3] KOMISIJOS ATASKAITA EUROPOS PARLAMENTUI IR TARYBAI pagal Sprendimo 2006/500/EB 7 straipsnį (Energijos bendrijos sutartis) http://ec.europa.eu/energy/gas_electricity/community/doc/20110310_report_en.pdf